ধরুণ, ঢাকায় আপনার একটি কম্পিউটার প্রশিক্ষণ কেন্দ্র রয়েছে, খুলনায় একটি সাইবার ক্যাফে রয়েছে এবং কানাডায় আপনার নিজের বাসায় দুটি কম্পিউটার এবং একটি ল্যাপটপ রয়েছে। আপনি একজন ব্যস্ত বিজনেস ম্যান। সব সময় আপনি এক দেশ থেকে অন্য দেশে ভ্রমণে ব্যস্ত থাকেন। এখন আপনাকে এই তিনটি স্থানের মোট ৫৩টি কম্পিউটারকে মনিটর করার দরকার হয় কিন্তু বাস্তবে সেটি করা সম্ভব হবে না। তখন আপনার দরকার হবে এই ১৪০০ ডলারের এপপটি। এই এপ্লিকেশনটি দিয়ে আপনি আনলিমিটেড পরিমানের পিসিকে আপনার স্মার্টফোনের মাধ্যমে মনিটরিং এবং নিয়ন্ত্রণ করতে পারবেন। নিয়ন্ত্রণ মানে পূর্ণাঙ্গ নিয়ন্ত্রণ বুঝায়। যেমন মাউস দিয়ে কমান্ড দেওয়া, কিবোর্ড দিয়ে টাইপ করা সহ একটি পিসির সামনে বসে যে সমস্ত কাজ করতে পারতেন সে সকল কাজ আপনি এই এপ্লিকেশনটির মাধ্যমে দুনিয়ার যেকোনো প্রান্তে বসে আপনার স্মার্টফোনে কিংবা ট্যাবলেটে সম্পন্ন করতে পারবেন!